Diari Oficial de la Generalitat Valenciana


Sumari del DOGV 2958, del 25-03-1997 (1997/876603)

RESOLUCIÓ de 10 de març de 1997, de la Conselleria de Cultura, Educació i Ciència, per la qual s'anuncia el procediment per al canvi de destinació i per als reingressos, de resultes d'aquest, dels professors especials d'instituts tècnics d'Ensenyaments Mitjans «a extingir».
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2958

Data del DOGV
:   25-03-1997

Secció del DOGV
:   AUTORITATS I PERSONAL

Número del document
:   1997/876603


Data del document
:   10-03-1997

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 10 de març de 1997, de la Conselleria de Cultura, Educació i Ciència, per la qual s'anuncia el procediment per al canvi de destinació i per als reingressos, de resultes d'aquest, dels professors especials d'instituts tècnics d'Ensenyaments Mitjans «a extingir».  
Vacants els llocs que figuren en l'annex I, adjunt a aquesta resolució, és procedent oferir als professors especials d'instituts tècnics d'Ensenyaments Mitjans integrats en l'esmentat cos mitjançant el Reial Decret 1.467/1988, de 2 de desembre, i que es troben prestant serveis en centres situats en l'àmbit de gestió de la Conselleria de Cultura, Educació i Ciència.  
Per tot això, d'acord amb el que disposa l'article 14, paràgraf 7, del Decret 32/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Cultura, Educació i Ciència, resolc:  
Primer   
Fer pública la relació de llocs vacants que figuren en l'annex I d'aquesta resolució, que podran ser ocupats pels professors especials d'instituts tècnics d'Ensenyaments Mitjans que complisquen els requisits previstos en aquesta resolució.  
Segon  
Podran sol·licitar aquests llocs de treball, en virtut del que preveu el Reial Decret 1.467/1988, de 2 de desembre, els professors especials d'instituts tècnics d'Ensenyaments Mitjans de les matèries corresponents, integrats en el cos del mateix nom, que es troben en la situació de servei actiu, sempre que acrediten estar prestant serveis en un centre situat en l'àmbit de gestió de la Conselleria de Cultura, Educació i Ciència, des del qual participen, durant dos anys com a mínim, des de la presa de possessió de l'última destinació, i s'entendrà com a data d'acabament del curs escolar el dia 30 de setembre.  
Igualment, podran sol·licitar el llocs de referència els professors especials d'instituts tècnics d'Ensenyaments Mitjans de les respectives matèries, integrats en l'esmentat cos, en virtut del que disposa el Reial Decret 1.467/1988, de 2 de desembre, que es troben en la situació d'excedència procedents de l'àmbit de gestió de la Conselleria de Cultura, Educació i Ciència, per places de la mateixa naturalesa  
Tercer  
Hauran de participar obligatòriament en aquest procés, a fi d'obtenir destinació definitiva, els professors que es troben en una destinació provisional.  
Als funcionaris inclosos en aquest apartat, en el cas que no participen en el procés o si, participant-hi, no sol·liciten tots els llocs vacants que figuren en l'annex I, se'ls adjudicaria, d'ofici, destinació definitiva o, si escau, provisional.  
Quart  
Per a participar en aquest procés, els interessats hauran d'emplenar la instància adjunta com a annex II d'aquesta resolució, consignant-hi els centres que sol·liciten dels que figuren en l'annex I, per ordre de preferència, i especificaran la província, la localitat, el nom del centre i totes les altres dades que s'hi demanen. Hauran d'annexar, en la instància, la documentació acreditativa dels mèrits al·legats de la forma especificada en l'annex III.  
Cinqué   
Les instàncies i la documentació a què es refereix l'article anterior podran presentar-se en el Registre General de la Conselleria de Cultura, Educació i Ciència, en els registres de les direccions territorials de Cultura i Educació o en qualsevol de les dependències previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'opte per presentar la sol·licitud en una oficina de Correus, es farà en un sobre obert perquè la instància siga datada i segellada pel funcionari de Correus abans de ser certificada.  
El termini de presentació d'instàncies i de documents serà de quinze dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana.  
No es tindran en compte, i per tant no es valoraran, els mèrits que els aspirants hi al·leguen i no acrediten suficientment dins el termini de presentació d'instàncies.  
Sisé   
La Direcció General de Personal baremarà els mèrits i adjudicarà les destinacions, i exposarà la resolució provisional al tauler d'anuncis de les direccions territorials de Cultura i Educació.  
Les adjudicacions es realitzaran segons les puntuacions obtingudes pels participants i tenint en compte l'ordre de preferència que han establert en les seues peticions de llocs.  
En el cas que es produesquen empats en el total de les puntuacions, aquests es resoldran atenent successivament a la puntuació major en cada un dels apartats de barem, per l'ordre en què hi figuren, i, si escau, la puntuació major en els subapartats, seguint el mateix ordre.  
Seté   
Els participants podran presentar reclamacions a la resolució provisional en el termini de cinc dies hàbils comptadors des de la data d'exposició d'aquesta resolució.  
Vuité  
Una vegada resoltes les reclamacions presentades, la Direcció General de Personal elevarà a definitiva la resolució provisional i la publicarà en el Diari Oficial de la Generalitat Valenciana.  
Nové   
Les destinacions obtingudes en aquest procediment seran irrenunciables, per la qual cosa els interessats hauran d'incorporar-s'hi al començament del curs 1997/98.  
Deu   
Els llocs inclosos en l'annex I, els quals no han sigut coberts pels participants en aquest procés, i les resultes produïdes seran proveïts amb caràcter provisional pels professors que, estant en situació d'excedència voluntària, sol·liciten el reingrés al servei actiu dins el termini de quinze dies hàbils, comptadors des de la data de la publicació de la resolució definitiva d'aquesta convocatòria en el Diari Oficial de la Generalitat Valenciana.  
Només podran sol·licitar el reingrés provisional en el cos els excedents procedents de l'àmbit de gestió de la Conselleria de Cultura, Educació i Ciència, per places de la mateixa naturalesa, de conformitat amb el que disposa la disposició addicional del Decret 1467/88.  
Els qui obtinguen el reingrés provisional hauran de participar en la primera convocatòria de provisió de llocs que es realitze, a fi d'obtenir una destinació definitiva.  
Onze   
Contra aquesta resolució, que posa fi a la via administrativa (d'acord amb el que preceptua l'article 109, en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú), podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, comunicant-ho prèviament a l'òrgan que va dictar l'acte impugnat, segons disposa l'article 110.3 de l'esmentada Llei 30/1992.  
València, 10 de març de 1997.- El director general de Personal: Jesús Francisco Martín Burgos.